OpenLLM-France/wikimedia huggingface dataset:
# Dostoyevski (kraterra)

Dostoyevski Merkurioko talka krater bat da. 403,06 kilometro diametroa du. Bere izena 1979an jarri zitzaion eta Fedor Dostoievski (1821-1881) idazle errusiarraren omenez eman zitzaion.

## Kanpo estekak

* Datuak: Q3696617
* Multimedia: Dostoevskij (crater) / Q3696617
# Dosso

Dosso Nigerko hiria da. herrialdeko zazpigarren handiena dena. Izen bereko eskualdeko eta antzinako erresumako hiriburua, Erresumako agintari gorenaren izenburua djermakoy izan zen eta 2006an UNESCOk bere jauregia eta museoa Gizateriaren Ondare izendatu zituen.

## Erreferentziak

* ↑ Berria. Estilo Liburua. .
* ↑ Decalo, James. (1979). Historical Dictionary of Niger. Metuchen. NJ - Londres: Scarecrow Press ISBN 0-8108-1229-0..

## Kanpo estekak

* Datuak: Q985620
* Multimedia: Dosso / Q985620
# DotCYM

DotCYM ICANNi .cym interneteko domeinu galestarraren sorrera eskatuko dion elkartea da. 2005ean jarri zuten abian.
.cym domeinua lortuko balitz, galeseraren eta Galesko kulturaren ordezkaria izango litzateke interneten.

## Ikus, gainera

Beste hizkuntza eta kulturen komunitate batzuetan ere (horien artean, euskal hizkuntza eta kulturaren komunitatea), xede berdina duten hainbat ekimen daude:
* DotSCO (Eskoziako bertako hizkuntzena eta kulturarena)
* Point BZH (Bretainiako bertako hizkuntza eta kulturarena)
* PuntoGAL (Galiziako bertako hizkuntza eta kulturarena)
* PuntuEus (euskal hizkuntza eta kulturarena)
* PuntuLLI (Leongo bertako hizkuntza eta kulturarena)

## Kanpo estekak

* (Ingelesez)(Galeseraz) DotCYM
* Datuak: Q1194833
# Dosso Dossi

Dosso Dossi, jaiotza-izena: Giovanni di Niccolò de Luteri (Ferrara, 1490 - 1542) italiar margolaria izan zen.

## Biografia

Erroman eta Venezian egin zuen lan aldi batez. Erlijio-koadroak, mitologiazkoak eta erretratuak pintatu zituen, ia denak bere sorterrian.
Obra nagusiak: "Apolo eta Dafne, Circe, Antiopea", "Gizon eta Emakume taldea", "Lau doktoreak, San Migel" eta "San Jeronimo".

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Dosso Dossiren margoen galeria
* Datuak: Q356777
* Multimedia: Dosso Dossi / Q356777
# Dostonbek Tursunov

Dostonbek Tursunov (errusieraz: Достонбек Турсунов; Oltiariq, 1995eko ekainaren 13a - ) Uzbekistango futbolaria da.
Hainbat futbol taldetan jokatu du, esaterako Renofa Yamaguchi FC.

## Kanpo estekak

* (Japonieraz) J.League Data Site
* Datuak: Q60043576
# Espainiako Barne Arazoetako Ministerioa

Espainiako Barne Arazoetako Ministerioa (ofizialki eta gaztelaniaz: Ministerio del Interior) Espainiako Gobernuko ministerio bat da, bere ardurapean arlo hauek dituena: herri segurtasuna, Estatuko Polizia Kidegoen agintea, segurtasun pribatuaren kontrola eta erregulazioa, immigrazioa, asilo eta errefuxiatze erregimenak, kartzelak, hauteskundeen kudeaketa, babes zibila eta bide segurtasuna.
Egungo Barne Arazoetako ministroa Fernando Grande-Marlaska epailea da, PSOEk izendatua.

## Egitura

* Segurtasuneko Estatu Idazkaritza
** Poliziaren Zuzendaritza Nagusia
** Guardia Zibilaren Zuzendaritza Nagusia
** Espetxeen Idazkaritza Nagusia
** Nazioarteko Harremanen eta Atzerritartasuneko Zuzendaritza Nagusia
* Barne Arloetako Idazkariordetza
** Idazkaritza Nagusi Teknikoa
** Barne Politikako Zuzendaritza Nagusia
** Trafikoko Zuzendaritza Nagusia
** Babes Zibileko eta Larrialdietako Zuzendaritza Nagusia
** Terrorismoaren Biktimei Laguntzeko Zuzendaritza Nagusia

## Aurreko izenak

Ministerioak aurretik izandako izendapen ofizialak:
* Gobernazio Ministerioa
* Ordena Publikoko Ministerioa
* Barne Arazo eta Justizia Ministerioa
* Barne Arazo eta Gobernazio Ministerioa
* Penintsularen Gobernazio Ministerioa

## Ikus, gainera

* Espainiako Gobernua

## Kanpo estekak

* Webgune ofiziala (Gaztelaniaz) (Katalanez) (Galizieraz)
* Datuak: Q3113889
# Espainiako Bankua (Madril)

    Artikulu hau Madrilgo egoitza nagusiari buruzkoa da; beste esanahietarako, ikus «Espainiako Bankuaren eraikina».
Espainiako Bankuaren egoitza Espainiako Madril hiriburuan dagoen eraikin bat da.

## Kokalekua

Erdialdea barrutiko Zibeles plazan dago, Alcalá kalea eta Prado pasealekuaren elkargunean.

## Historia

1847an Espainiako Bankua sortu zen. Erakunde honen jardueren areagotzeak egoitza egoki bat izatearen beharra sortarazi zuen. 1884an Eduardo Adaro eta Severiano Sainz de la Lastra arkitektoen proiektuari jarraituz egoitzaren eraikuntzari ekin zitzaion eta 1891an eraikina inaugurtatu zen.
1927an José Iarnotz Larrosa arkitektoaren diseinuari jarraituz atzealdeko handitzea eraiki zen. 1969an haren seme José Iarnotz Orkoienek handitze txikiago bat burutu zuen. 1978an Rafael Moneo nafar arkitektoaren proiektuak etxebizitza blokeo osoa itxiko zuen eraikin bat eraikitzeko aurkeztu zen lehiaketa irabazi zuen, baina lizentzia eta lege arazo batzuen ondorioz, 2003-2006 arte ez zen gauzatu ahal izan.
* Erlojua Zibeles plazako txaflanean.
* Espainiako Bigarren Errepublikako armarria iparraldeko fatxadan.

## Kanpo estekak

* Espainiako Bankuaren egoitza Madrilgo Arkitektoen Eskolako datu basean (Gaztelaniaz)
* Espainiako Bankuaren egoitza. Monumentamadrid.es (Gaztelaniaz)
* Datuak: Q4889526
* Multimedia: Banco de España headquarters / Q4889526
# Espainiako Bankuaren eraikina

Espainiako Bankuaren eraikina hau izan daiteke:
* Espainiako Bankuaren eraikina (Bilbo), Bizkaiko Bilbo hiriburuan dagoen eraikina.
* Espainiako Bankuaren eraikina (Iruñea), Nafarroako Iruñea hiriburuan dagoen eraikina.
* Espainiako Bankuaren erakina (Madril): Espainiako Madril hiriburuan dagoen egoitza nagusia da.
# Espainiako Bankuaren eraikina (Bilbo)

    Artikulu hau Bizkaiko Bilbo hiriburuan dagoen eraikinari buruzkoa da; beste esanahietarako, ikus «Espainiako Bankuaren eraikina».
Espainiako Bankuaren eraikina Bizkaiko Bilbo hiriburuan dagoen eraikin bat da. Hiri honetako Espainiako Bankuaren egoitza da.

## Kokalekua

Abando auzoko On Diego Lopez Haroko kale nagusiaren 10. zenbakian dago, BBVAren eraikina eta El Corte Inglés merkataritza-gunearen parean, eta Kale Nagusia eta Mazarredo zumarkalearen arteko izkinan.
* Aurrealdea.
* Xehetasuna.
* Ataria.

## Historia

1923an Julian Apraiz arkitektoak proiektatu zuen.

## Eraikina

Estilo klasizista duen eraikina da.

## Kanpo estekak

* Espainiako Bankuaren eraikina. Bilbaoarquitectura.com (Gaztelaniaz)
* Datuak: Q23828065
* Multimedia: Banco de España (Bilbao) / Q23828065
# Espainiako Batasun Komunista

Espainiako Batasun Komunista (gaztelaniaz: Unificación Comunista de España) Espainiako alderdi politikoa da. 1973an sortua, komunista, maoista eta marxista-leninista du bere burua.
1989 eta 2000 artean Ezker Batuarentzat eskatu zuen botoa, koalizio horren kidea izan gabe. Gero Batasuna, Aurrerapena eta Demokraziaren alde egin zuten.
2011ko Espainiako hauteskunde orokorretara aurkeztu zen 16.148 boto lortuz.

## Erreferentziak

* ↑ Seis razones para votar "NO" al Cuatripartito: Seis razones para votar a "Ciutadans", manifiesto de UCE
* ↑ www.boe.es

## Kanpo estekak

* Datuak: Q3322758
* Multimedia: Unificación Comunista de España / Q3322758
# Espainiako Auzitegi Gorena

Auzitegi Gorena Espainiako botere judizialaren organo garrantzitsuena edo gorena da. Egoitza Madrilen du eta agindu guztietan nagusia da, Auzitegi Nazionalaren gainetik.
Auzitegi Gorena, azken ekinaldikoa da kasu guztietan. Bere erabakiak ezin dira helegitea aurkeztu, eskubideak urratzen ez badira. Espainiako erregeak soilik utzi dezake, Auzitegi Goreneko agindu bat baliorik gabe, Konstituzioak barkamen eskubidea ematen diolako.

## Zereginak

Bere zereginen artean, alderdi politikoen ilegalizazioen gaiaz, edota ministro edo Gobernuko presidentearen aurkako akusazioak eramaten ditu. Bere azpiko auzitegien helegiteak berrezten edo baliogabetzeaz ere arduratzen da, honek duen azken ekinaldiko nagusitasuna erabiliz.
Espainiako Botere Judizialaren Kontseilu Nagusiak, Auzitegi Goreneko zereginak ikuskatzen ditu.

## Konposaketa

Presidente bat eta hainbat magistratuz osatua dago. Hauek, Erregeak aukeratzen ditu Botere Judizialeko Kontseilu Nagusiak gomendatuta.
Bost gelaz osatua dago:
* Urrats galduen aretoaLehenengoa: Jurisdikzio zibila
* Bigarrena: Zigor-jurisdikzioa
* Hirugarrena: Administrazioarekiko jurisdikzioa
* Laugarrena: Gizarte-jurisdikzioa
* Bosgarrena: Jurisdikzio militarra

## Ikus, gainera

* Espainiako Auzitegi Nazionala
* Espainiako Auzitegi Konstituzionala

## Kanpo estekak

* (Gaztelaniaz) Espainiako Auzitegi Gorenaren webgune ofiziala
* Datuak: Q19746
* Multimedia: Supreme Court of Spain / Q19746
# Espainiako Auzitegi Nazionala

Espainiako Auzitegi Nazionala Madrilen egoitza duen eta espainiar estatu osoan eskumena duen helegite eta ekinaldiko auzitegi berezia da. Genova kalean dago. Frankismoaren errepresioa bideratzen zuen Ordena Publikoko Auzitegia desegin zuten egun berean sortu zen (1977ko urtarrilaren 4an), frankismoko auzitegi horren egoitza bera eta hainbat langile eta epaile hartuta; horregatik, hainbat legelariren ustez, frankismoko auzitegi haren jarraipena da.
Auzitegia lau auzi-gela edo aretotan banatuta dago:
* Zigor Arloko Aretoa: hurrengo delituez arduratzen dena: terrorismoa, antolatutako krimenak, mafiak etab.
* Helegite Aretoa
* Administrazioarekiko Auzietarako Aretoa
* Gizarte Arloetako Aretoa

## Auzitegi Nazionaleko epaile ezagun batzuk

* Fernando Andreu
* Baltasar Garzón
* Fernando Grande Marlaska
* Carmen Lamela
* Javier Martínez Lázaro
* Ismael Moreno
* Angela Murillo
* Juan del Olmo
* Santiago Pedraz
* Nicolás Poveda
* Guillermo Ruiz Polanco
* Pablo Ruz
* Eloy Velasco

## Erreferentziak

* ↑ «Del Tribunal de Orden Público a jueces en la democracia», Sin miedo al Opus Dei, 2012-02-22.
* ↑ Patricia MANRIQUE: «La Audiencia Nacional, un tribunal político y especial», Diagonal, 2009-11-30.

## Ikus, gainera

* Espainiako Auzitegi Gorena

## Kanpo estekak

* Auzitegi Nazionalaren webgunea (Gaztelaniaz)
* Datuak: Q758822
* Multimedia: Audiencia Nacional / Q758822
# Espainiako Bankua

Espainiako Bankua (gaztelaniaz Banco de España) Espainiako banku zentrala da. Berezko nortasun juridikoa eta erabateko ahalmen publiko eta pribatua duen eskubide publikoko erakundea da. Bere jardueraren garapenean eta bere helburuak betetzeko asmoz Estatuaren Administraritza Orokorrerarekiko autonomiaz jokatu ohi du. Espainiako Bankua delakoa Europar Banku Zentralen Sistemaren zati da eta hortaz Europar Batasunaren Akordioa eta Europar Banku Zentralen Sistemaren xedapenen mende dago. Gaur egun Espainiako Bankuaren funtzio asko Europako Banku Zentralaren menpe daude, Espainia eurogunera sartu zenetik.
1852-53an, San Fernandoko Espainiar Bankuak Isabel II.aren Bankua bereganatu zuen. 1856an, berriz, banku berria Espainiako Banku bihurtu zen, Espainiako ekonomia liberalaren garrantzi handiko urtean.
2014ko azaroaren 3an, hiru lagun zauritu ziren. Espainiako Bankuan izandako deflagrazio batean. Horietako bik erredura larriak izan zituzten, eraikineko teilatuan lanean ari ziren hiru langile ziren zaurituak. Ez zekiten zergatik gertatu zen istripua.

## Ikus, gainera

* Espainiar pezeta
* Crédito Mobiliario

## Kanpo estekak

* Espainiako Bankuaren webgunea (Gaztelaniaz) (Ingelesez)
* Datuak: Q789966
* Multimedia: Banco de España / Q789966

## Erreferentziak

* ↑ López-Morell, Miguel A. (2015), 127, 165. or.
* ↑ «Hiru lagun zauritu dira Espainiako Bankuan izandako deflagrazio batean», EiTB, 2014-11-03

## Bibliografia

* López-Morell, Miguel A.. (2015). Rothschild. Una historia de poder e influencia en España. Madrid: Marcial Pons, Ediciones de Historia, S.A. ISBN 978-84-15963--59-2..
# Espainiako Bankuaren eraikina (Iruñea)

    Artikulu hau Nafarroako Iruñea hiriburuan dagoen eraikinari buruzkoa da; beste esanahietarako, ikus «Espainiako Bankuaren eraikina».
Banco de España eraikina Nafarroako Iruñea hiriburuan dagoen eraikin bat da. Hiri honetako Espainiako Bankuaren egoitza da.

## Kokalekua

Iruñeko Lehen Zabalgunean dago, Sarasate pasealekuaren 1. zbk eta San Ignazio etorbidearen arteko izkinan, Nafarroako jauregia eta Foruen monumentuaren alboan. Izenak ongi adierazten duen gisa, Banco de Españaren egoitza da.
* Aurrealdea.

## Historia

1925-1927 artean eraiki zen eta Jose Astiz eta Jose Yarnoz Larrosaren lana da.

## Eraikina

Erakunde ofizialen bultzadaz burututako eraikina zenez estilo klasikoa (1920eko hamarkadan teoria novecentistak nagusi zirenez erakundeek heuren eraikin eta egoitzetan hura erabili ohi zuten) eta proportzio orekatuak ditu, Nafarroako jauregiaren neoklasiko estiloaren isladaz. Zati noblea pasealekura begira dagoen frontiseko lau zutabe eta pilastrez nabarmentzen da. Diputazioaren jauregiaren doriar ordena erabili beharrean multzo honek joniar ordena erabiltzen duenez, jauregia baina itxura arinagoa du. Arbelezko mansardak frantziar burgesiaren arkitekturarekin lotzen du.

## Kanpo estekak

* Datuak: Q18448965
* Multimedia: Banco de España (Pamplona) / Q18448965
# Engranaje zuzen

Engranaje zuzena merkatuan erabilienetakoa da, engranaje mota sinpleena eta merkeenetakoa delako. Bere ezaugarri nagusiak hortzak zuzenak izatea eta haien ardatzak paraleloak izatea da. Makina askotan aurki ditzakegu, hala nola erloju mekanikoetan, jostailuetan, garbigailuetan eta irabiagailuetan. Engranaje bat biraketa-mugimendua transmititzeko eta eraldatzeko erabiltzen den mekanismoa da. Abiadura edo biratzen ari den gailu baten irteera momentua aldatzeko erabiltzen da. Sistema gurpil pare bat baino gehiagoz osatuta badago, engranaje-tren deritzo.
Engranaje zuzenak momentua handitzeko edo txikitzeko erabiltzen dira; kontuan hartu behar da momentua handitzeak abiadura gutxitzen duela eta momentua txikitzeak abiadura handitzen duela.

## Funtzionamendua

Engranaje eragilea norabide batean biratuko da. Biraketa hori, bigarren engranaje batekin kontaktuan egotean, kontrako noranzko mugimendua eragingo dio bigarren gurpilari. Irteera sarreraren norabide berean biratzea nahi bada, sarrerako gurpilaren eta irteerako gurpilaren artean "gurpil zoroa" izeneko hirugarren gurpil bat tartekatu behar da. Gurpil zoroaren helburua biraketaren noranzkoa alderantzikatzea da, ez da irteerako abiadura aldatzeko erabiltzen.

## Transmisio-erlazioa

Hortz kopuru jakin bat duten bi engranaje zirkularren arteko transmisio-erlazioa honela adieraz daiteke:
$i={\frac {\omega _{2}}{\omega _{1}}}={\frac {Z_{1}}{Z_{2}}}$
* Z$_1$: lehenengo engranajearen hortz kopurua.
* Z$_2$: bigarren engranajearen hortz kopurua.
* ω$_1$: lehenengo engranajearen biraketa-abiadura.
* ω$_2$: bigarren engranajearen biraketa-abiadura.
Bi engranajeen arteko funtzionamendua egokia izateko modulu bera izan behar dute biek. Lehenik eta behin, modulua aukeratzea eta gero gurpil bakoitzaren hortz kopurua aukeratzea da ohikoena. Horrek, bi engranajeen diametroa kalkulatzea ahalbidetuko du.
$M={\frac {D_{p}}{Z}}$
* Z: engranajearen hortz kopurua.
* D$_p$: diametro primitiboa.
* M: modulua.

## Abantailak

* Diseinatzeko eta fabrikatzeko errazak.
* Potentzia kopuru handia transmititzeko erabil daitezke.
* Abiadura-erlazio konstantea eta egonkorra.
* Eraginkorragoa da tamaina bereko engranaje helikoidal batekin alderatuta.
* Ez du bultzada axialik sortzen bere ardatzak paraleloak direlako.

## Desabantailak

* Oso zaratatsuak dira abiadura handian funtzionatzean edo lubrifikazio ona ez dutenean.
* Bibrazioak sor ditzakete.
* Abiadura txikiko mekanismoetan erabiltzen dira.
* Ez du onartzen paraleloak ez diren ardatzen arteko potentzia-transferentziarik.
* Bere erresistentzia txikiagoa da beste engranaje mota batzuekin alderatuta.

## Kanpo estekak

* "How Gears Work"
* http://www.metrication.com/engineering/gears.html
* https://en.wikipedia.org/wiki/Spur_gear
* https://web.archive.org/web/20190911092213/http://www.motorex.com.pe/blog/que-es-un-engranaje-recto/
* Datuak: Q7581549
# Engraulis

Engraulis Engraulidae familiako arrain generoa da. Gaur egun bederatzi espezie ditu.

## Espeziea

* Engraulis albidus Borsa, Collet & J. D. Durand, 2004
* Engraulis anchoita C. L. Hubbs & Marini, 1935
* Engraulis australis (J. White, 1790)
* Engraulis capensis Gilchrist, 1913
* Engraulis encrasicolus (Linnaeus, 1758) * Engraulis eurystole (Swain & Meek, 1885)
* Engraulis japonicus Temminck & Schlegel, 1846
* Engraulis mordax Girard, 1854
* Engraulis ringens Jenyns, 1842

## Kanpo estekak

* Datuak: Q281043
* Multimedia: Engraulis / Q281043
* Espezieak: Engraulis
# Esperanza Rodríguez Cerdán

Esperanza Rodríguez Cerdán (Rascafría, Madril, 1892ko urtarrilaren 21a – Valentzia, 1984ko uztailaren 17a) maistra errepublikanoa izan zen.

## Biografia

Leongo Eskola Normalean lizentziaduna, Esperanza Molleda herrian hasi zen irakasle, Asturiasko Printzerrian, 1915ean. 1929tik 1936ra bitartean, Alameda del Vallen (Madril) eman zituen eskolak, lehen hezkuntzako irakasle gisa, eta, Gerra Zibila hastean, urte hartako udazkenean hartu zuen bere gain Murtziako Bigarren Errepublika Espainiarreko gobernuak antolatutako haur-kolonia baten ardura. Gatazka amaitu zenean, Benidormeko Ospitale Kliniko Militar bateko kultura-milizianoa izan zen. 1939ko martxoan Aljerian erbesteratu behar izan zuen lehenik eta 1961etik aurrera Parisen.
1982ra arte ez zen Espainiara itzuli, eta bi urte geroago Valentzian hil zen, uztailaren 17an, familiaren etxean.

## Aitortzak

* Corverako Udalak museo-gune txiki bat eskaintzen du Molledako Uraren Etxea izenekoan, eta bertako lehen solairuan kontzejuko antzinako landa-eskoletatik etorritako materiala bildu du. Ikasgela-museoak Esperanza Rodríguez Cerdán irakasle sufragistaren izena darama.

## Erreferentziak

* ↑ «Esperanza Rodríguez Cerdán: La Voz Rebelde de una Maestra Sufragista, Republicana y Miliciana de la Cultura.» Asociación Benilde de Sevilla (Noiz kontsultatua: 2023-02-15).
* ↑ «Aula Museo Esperanza Rodríguez Cerdán - Ayuntamiento de Corvera» www.corvera.es (Noiz kontsultatua: 2023-02-15).

## Kanpo estekak

* Datuak: Q23710197
# Esperanza Zuloaga

Esperanza Zuloaga Estringana (Madril, 1881eko abenduaren 18a – Segovia, 1937ko apirilaren 15a), espainiar zeramikaria izan zen.
Daniel Zuloagaren alaba, Sèvresen eta Limogesen ikasi eta neba-arrebarekin batera lan egin zuen.

## Biografia

Madrilgo Ferraz kalean jaio zen, artista familia batean. Familiaren tailerrean trebatu zen, oso txikitatik ikonografia erlijiosoan interesatzen hasi zen bere nortasun dohatsu eta mistikoagatik. Garai hartan, 1920ko hamarkadan, pinturaren maisulanen zeramikazko kopiak egin zituen, hala nola, Diego Velázquezen Jesusen gurutziltzatua. Arbel esmaltatu txiki bat ere bidali zuen Hellínera (Albacete), bere zaindariaren, Errosarioko Ama Birjinaren santutegiko sagrariorako pentsatua.
1925ean beka eman zion Espainiako Gobernuak zeramika ikasteko bi urtez Sèvresen (Frantzia), non bere aitak eta aitonak, Eusebio Zuloaga armagileak, ikasi zuten. 1929an Frantzia bisitatu zuen berriro Limogesen ikasteko, eta 1930ean Ingalaterran esmalteak gehiago ikasteko beka bat jaso zuen. Urte horretan bertan Sèvresera itzuli zen teknika hobetzera; egonaldi horretan, Blanco y Negro aldizkariak Frantziako lantegian izandako denbora glosatzen zuen artikulua argitaratu zuen.
Segoviako hiriburuko familiaren tailerra bisitatu zuten artista batzuek erretratatu zuten Esperanza, eta Mateo Inurria eskultoreak busto bat eskaini zion. Segovian hil zen 1937ko apirilaren 15ean, bere lana Juan anaiarekin alderatzen hasi zenean. Bere heriotzak, 55 urte zituela, asko eragin zion anaiari. Bere lanaren zati bat Segoviako Zuloaga Museoan gordetzen da, familiari eskainia.

## Erreferentziak

* ↑ Escorial Pinela, Ángel; Rubio Celada, Abraham. (2007). Los Zuloaga, artistas de la cerámica. Madril: Editorial de Caja Segovia ISBN 978-84-96145-78-8..

## Kanpo estekak

* Datuak: Q5840230
# Esperanza basea

Esperanza basea (gaztelaniaz: Base Esperanza, "Itxaropen basea") Trinidad penintsulako (Graham Lurraldea, Antartikako penintsula) Hope badian dagoen argentinar ikerketa estazio iraunkorra da. Antartikako bi asentamendu zibil bakarretako bat da (bestea Txileko Villa Las Estrellas da). Basearen lema Permanencia, un acto de sacrificio da ("Iraunkortasuna, sakrifizio ekintza").
1953an eraikia, baseak 55 biztanle ditu neguan, tartean 10 familia eta bi maisu/maistra.

## Klima

Datu klimatikoak (Esperanza (1981–2010, muturrekoak 1945–egun)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 14.9 | 15.5 | 17.5 | 15.9 | 17.2 | 13.3 | 14.0 | 13.0 | 11.4 | 17.0 | 14.3 | 14.6 | 17.5 |
| Batez besteko tenperatura maximoa (°C) | 4.3 | 3.7 | 1.2 | -2.1 | -4.0 | -6.2 | -6.3 | -4.6 | -2.3 | -0.4 | 2.1 | 3.8 | -0.9 |
| Batez besteko tenperatura (ºC) | 1.4 | 0.7 | -2.3 | -6.1 | -8.2 | -10.4 | -10.5 | -9.0 | -6.5 | -4.3 | -1.1 | 0.8 | -4.6 |
| Batez besteko tenperatura minimoa (°C) | -1.2 | -2.0 | -5.6 | -9.7 | -12.1 | -14.3 | -14.8 | -13.2 | -10.4 | -8.0 | -4.2 | -1.9 | -8.1 |
| Erregistraturiko tenperatura minimoa (°C) | -8.5 | -13.2 | -20.9 | -26.0 | -29.6 | -30.0 | -38.4 | -32.0 | -32.6 | -23.2 | -18.0 | -9.7 | -38.4 |
| Pilatutako prezipitazioa (mm) | 56.2 | 65.0 | 75.5 | 59.1 | 54.4 | 47.4 | 54.1 | 72.1 | 62.2 | 56.4 | 65.0 | 59.0 | 726.4 |
| Prezipitazio egunak (≥ 0.1 mm) | 14 | 14 | 17 | 17 | 14 | 11 | 13 | 15 | 15 | 15 | 16 | 16 | 177 |
| Elur egunak (≥ 1 mm) | 16 | 15 | 16 | 16 | 14 | 13 | 14 | 14 | 16 | 15 | 16 | 16 | 181 |
| Eguzki orduak | 93.0 | 127.1 | 89.9 | 60.0 | 31.0 | 12.0 | 21.7 | 43.4 | 87.0 | 136.4 | 144.0 | 161.2 | 1006.7 |
| Hezetasuna (%) | 82 | 80 | 80 | 80 | 80 | 79 | 80 | 80 | 79 | 80 | 81 | 80 | 80 |
| Iturria (1): Servicio Meteorológico Nacional (tenperatura 1981–2010, prezipitazioa eta elurra 1961–1990), NOAA (prezipitazioa 1961–1990) ||||||||||||||
| Iturria (2): Meteo Climat (errekorrak), Deutscher Wetterdienst (eguzkia, 1982–1990 eta hezetasuna, 1982–1995) ||||||||||||||

## Erreferentziak

* ↑ (Gaztelaniaz) marambio.aq ESPERANZA
* ↑ (Gaztelaniaz) Servicio Meteorológico Nacional. Estadísticas Climatológicas Normales - período 1981-2010. .
* ↑ (Gaztelaniaz) Servicio Meteorológico Nacional. B. Espernza Statistical Data (1961-1990). .
* ↑ (Gaztelaniaz) Servicio Meteorológico Nacional. Valores Medios de Temperatura y Precipitación-Antártida: Base Esperanza. .
* ↑ (Ingelesez) National Oceanic and Atmospheric Administration. Base Esperanza Climate Normals 1961–1990. .
* ↑ (Frantsesez) Meteo Climat. Station Base Esperanza. .
* ↑ (Alemanez) Deutscher Wetterdienst. Klimatafel von Esperanza (Argentinien) / Antarkt. Halbinsel / Antarktis. in: Baseline climate means (1961-1990) from stations all over the world..

## Kanpo estekak

* Datuak: Q1368174
* Multimedia: Esperanza Station / Q1368174
# Esperanza y Cía.

La Esperanza lantegia Markina-Xemeingo lantegia da. Esperanza y Cia S.A. 1925ean sortu zuten Gernikan, Bigarren Errepublika garaian Markinara eraman zuten. Lantegia Juan Esperanzak sortu zuen guda armak egiteko.
Urte batzuk geroago sektore zibilera bideratu zituen bere produktuak dinamita ekoizten. 300 langile inguru izatera iritsi zen.
Gaur egun, Azaro Fundazioa zentro teknologiko eta enpresaria sortu du La Esperanza lantegi ohian.

## Eraikina

La Esperanza lantegia 1933. urtean eraiki zen arrazionalista estiloan. Bere arkitektoa Castor de Uriarte izan zen.

## Erreferentziak

* ↑ https://www.elcorreo.com/vizcaya/20071205/costa/markina-derribara-esperanza-2008-20071205.html
* ↑ https://www.elcorreo.com/vizcaya/20090929/costa/centro-tecnologico-empresarial-esperanza-20090929.html
* ↑ http://www.docomomoiberico.com/index.php?option=com_k2&view=item&id=198:esperanza-y-cia&lang=es
* ↑ https://web.archive.org/web/20200513045116/http://www.guiabizkaia.com/comarcas/lea_artibai/markina-xemein.php

## Kanpo estekak

* Datuak: Q65562259
* Multimedia: Esperanza y Cía / Q65562259